Isak Rogde

Isak Rogde (født 3. februar 1947 på Senja, død 3. januar 2010 i Oslo) var en norsk oversetter. 

Rogde ble utdannet cand.mag. fra Universitetet i Oslo i 1972. Han arbeidet som lærer, forlagskonsulent og fra 1984 som frilans oversetter. Han oversatte godt over 150 bøker til norsk fra dansk, engelsk, russisk, svensk og tysk. Fra januar 2006 til juni 2008 var han sendelektor ved Statsuniversitetet i Moskva. Han var medforfatter av tre bøker om Russland. Han skrev også artikler for bl. a. Jazznytt og Syng og Segn. 

 Priser og utmerkelser 
Isak Rogde fikk Bastianprisen for barne- og ungdomslitteratur i 1989 for sin oversettelse av  Peter Pohl: Janne, min venn og Bastianprisen for voksenlitteratur i 2010 for sin oversettelse av Uwe Tellkamps Tårnet. Dette er første gang Bastianprisen har blitt utdelt posthumt.
Han har også blitt tildelt Kirke- og undervisningsdepartementets oversetterpris og har to ganger kommet på IBBY's hedersliste (International Board on Books for Young People Honour List).   

Rogde var bosatt i Oslo.

 Referanser 

 Eksterne lenker 
 Oversikt over Rogdes oversettelser på Nasjonalbibliotekets hjemmesider
 Prisbelønnet oversetter er død, NRK, 05.01.2010

Kategori:Norske oversettere
Kategori:Vinnere av kulturdepartementets barnebokpriser
Kategori:Bastianprisen
Kategori:Personer fra Senja kommune
Kategori:Fødsler i 1947
Kategori:Dødsfall i 2010